open-index/open-wikipedia-markdown huggingface dataset:
Anekdotas

**Anekdotas** – trumpas pasakojimas, dažnai komiškas.

Anekdotai būna dviejų rūšių:
* biografiniai ar istoriniai trumpi pasakojimai apie garsius asmenis ar įvykius, nebūtinai komiški.
* trumpas, komiškas pasakojimas, turintis staigią, efektyvią, dažnai netikėtą pabaigą. Jis gali būti visiškai pramanytas, kur veiksmas gali vykti tiek realioje tiek istorinėje aplinkoje, tiek pramanytoje abstrakčioje.

Antrasis anekdotų variantas būdingas lietuvių, rusų, čekų, bulgarų kultūrai, tuo tarpu kitose Vakarų Europos kultūrose tokie anekdotai paprastai vadinami pokštais (angliškai *jokes*). Lietuvos kultūrai pirmojo tipo anekdotai mažai būdingi. Žinomas jų pavyzdys – trumpos komiškos istorijos apie mokslininkus ir kitus žinomus asmenis, kuriuos paskutiniame puslapyje nuo seno spausdina mokslo populiarinimo žurnalas „Mokslas ir gyvenimas“.

Anekdotai dažnai pasakojami apie žymias asmenybes, pašiepiami realūs jų charakteriai ar veiksmai bei suteikiami jiems nebūdingi neigiami bruožai. Daugelyje šalių egzistuoja anekdotai, pašiepiantys jų tautines mažumas bei kaimynines šalis ir tautas.

Anekdotams artimų siužetų esama beveik visuose pasakojamosios tautosakos žanruose. Dažnai anekdotas baigiamas tiesioginės kalbos replika.

Daugelis jų artimi mažiesiems literatūros žanrams (pvz., minklėms, nesusikalbėjimams). Jų tekstai paprastai įrėminami papildomais komentarais.

Lietuvoje populiarūs anekdotai su personažu Petriuku. Taip pat populiarus personažas – Kindziulis. šiuose anekdotuose visada yra frazė „Čia priėjo Kindziulis ir tarė…“, kuri efektingai užbaigia anekdotą.

## Politinis anekdotas
Sovietų Sąjungoje buvo griežta spaudos cenzūra, persekiojami asmenys, kurių pasisakymai neįtikdavo valdžiai. Tokioje situacijoje klestėjo politinio anekdoto žanras. Pasakodamas anekdotą, pašiepiantį sovietų valdžią, asmuo pasijausdavo laisvesnis, be to, taip pademonstruodavo savo drąsą, kadangi buvo manoma, kad už politinį anekdotą persekiodavo specialiosios tarnybos.

## Nuorodos

*
Paulius Malžinskas

**Paulius Malžinskas** (g. 1970 m. birželio 21 d. Vilniuje) – buvęs futbolininkas, futbolo teisėjas, VRFS prezidentas, futbolo veikėjas, politinis veikėjas.

Pradėjo žaisti futbolą Vilniaus futbolo mokykloje budamas septynerių metų. 1986 m. buvo priimtas į Vilniaus aukšto sportinio meistriškumo mokyklą (Vilniaus ASMM) pas trenerius Pijų Paukštį ir Vytautą Jančiauską. 1989 m. įstojo į Kauno Kūno Kultūros akademiją ir pradėjo žaisti „Atleto“ komandoje LFF I-oje lygoje. 1992 m. pradėjo profesionalaus žaidėjo karjerą ir pirmoji komanda buvo Vilniaus „Panerys“ dalyvavusi Lietuvos aukščiausios lygos pirmenybėse. Vėliau Paulius Malžinskas rungtyniavo Mažeikių ROMAR su kuria tapo Lietuvos čempionais (1994-1995 m.), Kauno „Inkaras-Grifas“ (1995-1996), Vilniaus „Panerys“ (1996-1997 m.), Rūdiškių „Vėtra“ (1997-2000 m.).

1997 m. buvo pakviestas teisėjauti, 2000 m. įgijo FIFA teisėjo kategoriją. Nuo 2001 m. buvo skiriamas FIFA arbitru ir kurį laiką buvo vienintelis tarptautinės kategorijos aikštės teisėjas iš Lietuvos. 2005 m. prie jo prisijungė Audrius Žuta, o 2008 m. pastarąjį pakeitė Gediminas Mažeika. 2010 metų sezonui Paulių Malžinską FIFA aikštės teisėjų kategorijoje pakeitė Nerijus Dunauskas. Taip pat teisėjavo Lietuvos A Lygos varžybose bei tarptautiniuose susitikimuose (Atrankose į pasaulio ir Europos čempionatus). Teisėjo karjerą baigė 2011 m.

2008 m. komentavo Europos futbolo čempionato varžybas per LRT.

Nuo 2005 m. vadovauja Sekmadienio futbolo lygai. 2012 m. tapo Vilniaus regiono futbolo sąjungos (VRFS) prezidentu Konfliktavo su Lietuvos futbolo federacijos vadovybe ir 2019 m. buvo suspenduotas iš LFF VK. Buvo kandidatu 2020 m. LFF prezidento rinkimuose. Po tolimesnių konfliktų su Lietuvos futbolo federacijos vadovybe  buvo pašalintas iš LFF dvejiems metams, ir  atsistatydino iš VRFS prezidento pareigų.

Dalyvaja politinėje veikloje. 2020 m. kandidatavo į Seimą su Liberalų sąjūdžiu, per Jotvingių (Druskininkų – Lazdijų) rinkimų apygardą, tačiau išrinktas nebuvo.

## Nuorodos
* Tarptautinė statistika 
* Tarptautinės varžybos

## Šaltiniai
Arvydas Šaltenis

**Arvydas Šaltenis** (g. 1944 m. spalio 18 d. Klevėnuose, Skiemonių valsčius, Utenos apskritis) – dailininkas tapytojas, Lietuvos ir Vilniaus miesto savivaldybės politinis bei visuomenės veikėjas, pedagogas. 

## Biografija
1950–1961 m. mokėsi Utenos 2-oje vidurinėje mokykloje. 1961–1964 m. ir 1967–1970 m. LSSR dailės institute studijavo tapybą. 1964–1967 m. tarnavo sovietinėje armijoje. 1970–1971 m. LSSR dailininkų sąjungos Dailės fondo darbuotojas. 1971–1975 m. ir 1981–1988 m. Vilniaus vaikų dailės mokyklos mokytojas. 1987–1990 m. LSSR dailininkų sąjungos atsakingasis sekretorius.

1975–1981 m. LSSR dailės instituto, 1988–1994 m. Vilniaus dailės akademijos (VDA) Tapybos katedros dėstytojas, katedros vedėjas, docentas. 1992 m. su Prancūzijos kultūros ministerijos stipendija stažavosi Paryžiuje. 1994–2004 m. VDA rektorius, 2004–2010 m. prorektorius menui ir mokslui, nuo 2010 m. prorektorius menui; nuo 2000 m. profesorius; nuo 2018 m. tapybos katedros vedėjas. Dėsto piešimą, tapybą, kompoziciją.

Nuo 1975 m. Lietuvos dailininkų sąjungos narys. 1976–1990 m. Dailininkų sekcijos biuro narys, M. K. Čiurlionio draugijos narys. 1989–1999 m. Vilniaus miesto Lazdynų bažnyčios bendruomenės pirmininkas. Nuo 1994 m. Lietuvos rektorių koferencijos narys, nuo 1995 m. Uteniškių kraštiečių klubo „Indraja“ prezidentas.

Sutuoktinė Aldona Šaltenienė, vaikas Antanas Kristupas. Tėvas – pedagogas ir literatūrologas Rapolas Šaltenis. Brolis – rašytojas Saulius Šaltenis.

## Politinė veikla
1988 m. Lietuvos Persitvarkymo Sąjūdžio iniciatyvinės grupės narys, Sąjūdžio Seimo švietimo komiteto pirmininkas. Nuo 1993 m. Tėvynės sąjungos Vilniaus miesto skyriaus narys, 2006 m. Liberalų ir centro sąjungos Vilniaus miesto skyriaus narys.

1995–1997 m., 1997–2000 m., 2000–2003 m., 2003–2007 m. ir 2007–2011 m. Vilniaus miesto savivaldybės tarybos narys. 2012 m. Krikščionių partijos sąraše nesėkmingai kandidatavo į LR Seimą.

## Profesinė veikla
**Personalinės parodos**:
* 1986 m. Vilnius
* 1989 m. Zalcburgas, Austrija
* 1993 m. Paryžius
* 1996 m. Utena
* 2014 m. Vilnius

Dalyvavo parodose Prancūzijoje, Suomijoje, Italijoje, Estijoje, Latvijoje, Rusijoje, Austrijoje, Gruzijoje, Armėnijoje, Švedijoje, Anglijoje, iš jų žymiausios:

* 1994 m. grupės „24“ paroda Paryžiuje
* 1998 m. Lietuvos dailės paroda, Diuseldorfas, Vokietija
* 2000 m. Baltijos šalių tapyba, JAV

Dailininko kūrinių turi Lietuvos dailės muziejus, Vilniaus dailės akademijos muziejus,  Nacionalinis M. K. Čiurlionio dailės muziejus, Tretjakovo galerija Maskvoje, privatūs kolekcininkai Lietuvoje ir užsienyje.

## Įvertinimas
* 2000 m. Lietuvos nepriklausomybės medalis
* 2005 m. LDK Gedimino ordino Karininko kryžius

## Šaltiniai
Jungtinių Valstijų specialiosios tarnybos

**Jungtinių Valstijų specialiosios tarnybos** - valstybinių ar savarankiškų institucijų visuma, kuri yra skirta kovai su tarptautiniu terorizmu, šalies viduje ir visame pasaulyje, valstybės paslapčių, ryšių ir vadovų apsaugai, žvalgybinei veiklai. Jos apima Federalinių tyrimų biurą FBI, Centrinę žvalgybos valdybą CIA, Nacionalinio saugumo agentūra NSA ir kt. Tai geriausiai pasaulyje finasuojamos specialiosios tarnybos.
Euklidinė geometrija

**Euklidinė geometrija** – geometrijos teorija, besiremianti III a. pr. m. e. graikų mokslininko Euklido suformuluotų aksiomų (postulatų) sistema.

Euklidinė geometrija yra neišlenktos erdvės geometrija. Pirmasis išlenktos erdvės pavyzdys yra sferos paviršius. Svarbiausios Euklido geometrijos sąvokos yra taškas, tiesė, atkarpa, kraštinė, apskritimas su spinduliu ir centru, statusis kampas ir kongruencija.

XIX a. buvo rasta kitų geometrijos formų, tokios geometrijos pradėtos vadinti neeuklidinėmis.

## Euklido aksiomos

Euklidas savo veikale „Pradmenys“ suformulavo tokias aksiomas:

# Per du nesutampančius taškus visada galima nubrėžti tiesę.
# Atkarpą, jungiančią du taškus visada galima pratęsti į abi puses ir gauti tiesę.
# Apie bet kokį tašką galima apibrėžti bet kokio spindulio apskritimą.
# Visi statūs kampai tarpusavyje lygūs.
# Jeigu tiesei (A) kertant dvi kita tieses (B, C) susiformuoja kampai, nelygūs statiems, tai tas dvi tieses (B, C) pratęsus neribotai, jos susikirs toje pusėje, kur kampai mažesni už stačiuosius.

Penktoji aksioma dar yra vadinama *tiesių lygiagretumo aksioma* arba lygiagretumo postulatas. Yra įrodyta, jog ji neišvedama iš likusių kitų.

XIX a. buvo įrodyta, kad Euklido aksiomų sistema yra nepilna. 1882 m. vokiečių matematikas Moricas Pašas pateikė neįrodomos teoremos pavyzdį ir įtraukė ją į sistemą kaip kitą aksiomą, vadinamą Pašo aksioma.

Visą Euklido geometrijos aksiomų sistemą 1899 m. suformulavo Hilbertas ir išdėstė ją savo darbe „Geometrijos pagrindai“ (*Grundlagen der Geometrie*). Hilberto aksiomos neprieštarauja Euklido aksiomoms ir aprašo tas pačias savybes šiuolaikine matematikos kalba.

Išmetus penktąją aksiomą apie lygiagrečias tieses, gaunama neeuklidinė geometrija.

## Euklidinis atstumas

Euklidinėje geometrijoje atstumas tarp dviejų taškų (x_1, y_1) ja (x_2, y_2) plokštumoje yra vadinamas *Euklidiniu atstumu*, apskaičiuojamas naudojant Pitagoro teoremą:

d_e = \sqrt{(x_1 - x_2)^2 + (y_1 - y_2)^2}.

## Šaltiniai
Rūta Vainienė

**Rūta Vainienė** (g. 1968 m. rugpjūčio 10 d. Vilniuje) – Lietuvos ekonomistė, Lietuvos laisvosios rinkos instituto prezidentė (2008-2011), Vilniaus miesto tarybos narė (2007-2011), Lietuvos prekybos įmonių asociacijos vykdančioji direktorė (nuo 2019 m.).

## Biografija
1991 m. baigė studijas Vilniaus universiteto Ekonomikos fakultete, bei laisvosios rinkos kursą Roskildės Universitete, Danijoje, ekonomistė. Stažavosi Vokietijos centriniame banke, Niujorko Federalinių rezervų banke, Tarptautiniame valiutos fonde, JAV ekonomikos reikalų institute ir Hudson institute.

1990–2004 m. Laisvosios rinkos instituto (LLRI) darbuotoja, viceprezidentė, LLRI ekspertų komandos vadovė (1999–2004 m.), asocijuota ekspertė (2004–2008 m.), prezidentė (2008-2011 m.), strateginių projektų vadovė, specialioji ekspertė (2011-2012 m.). Valstybės finansų, mokesčių ir pinigų politikos, bankininkystės, rinkos ekonomikos reformų ekspertė. 

2005-2007 m. Vilniaus mero Artūro Zuoko ekonomikos patarėja.
2005-2009 m. Mykolo Romerio universiteto (MRU) Ekonomikos ir finansų valdymo fakulteto makroekonomikos, viešojo sektoriaus ekonomikos ir tarptautinės bankininkystės dėstytoja. Pasaulio ekonominės plėtros centro „Freedomworks“ fondo bendradarbė politinės ekonomikos srityje (nuo 2006 m.), kelių dešimčių užsienio laisvos rinkos institutų koalicijos „Už laisvą Europą“ Biudžeto ir mokesčių grupės vadovė (nuo 2007 m.); UAB „Vilniaus vandenys“ ekonomikos direktorė (2007 m.). Nuo 2008 m. gruodžio 11 d. Lietuvos laisvosios rinkos instituto prezidentė (ankstesnis prezidentas – Remigijus Šimašius).
 
1991-1992 m. dalyvavo kuriant Lietuvos vertybinių popierių rinkos teisinę bazę. 1998-2004 m. buvo Lietuvos banko valdybos narė. Saulėtekio ir Saulėlydžio komisijų narė. Nuo 2010 m. ji yra Lietuvos sveikatos mokslų universiteto Tarybos narė.
2019 m. paskirta Lietuvos prekybos įmonių asociacijos vykdomoji direktorė. 
  
Ekonomikos žodyno, kelių šimtų straipsnių ir publikacijų autorė, ilgametė neetatinė Lietuvos radijo komentatorė.

Nepartinė.

Rūta Vainienė išsiskyrusi, vaikai – Augustinas, Barbora.

## Išnašos

## Bibliografija
* Ekonomikos terminų žodynas. Tyto alba, 2005 m.
Zita Kelmickaitė

**Zita Kelmickaitė** (1951 m. spalio 19 d. Klaipėdoje – 2023 m. gegužės 27 d. Vilniuje) – lietuvių etnomuzikologė, laidų ir renginių vedėja, politikė.

## Biografija
Mokėsi Klaipėdos K. Donelaičio vidurinėje mokykloje (dabartinėje Vytauto Didžiojo gimnazijoje), Stasio Šimkaus muzikos technikume, Šiaulių aukštesniojoje muzikos mokykloje. 1975 m. baigė LSSR konservatorijos Juozo Gaudrimo klasę, 1983 m. Leningrado teatro, muzikos ir kinematografijos instituto aspirantūrą, Izalijaus Zemcovskio klasę, muzikologė.

1973–1975 m. Lietuvos radijo Vaikų ir jaunimo redakcijos muzikos redaktorė. 1975–1976 m. LSSR konservatorijos Klaipėdos fakultetų, nuo 1978 m. LSSR konservatorijos (nuo 1992 m. Lietuvos muzikos akademija, nuo 2004 m. Lietuvos muzikos ir teatro akademija) dėstytoja, nuo 1992 m. docentė.

Nuo 1974 m. Lietuvos radijo muzikos laidų rengėja. 1976–1978 m. savaitraščio „Literatūra ir menas“ muzikos skyriaus redaktorė. 1978–2007 m. Vilniaus universiteto folkloro ansamblio „Ratilio“ vadovė, su juo parengė koncertinių programų. Nuo 1980 m. kūrė televizijos muzikos laidas, scenarijus televizijos filmams. Festivalių „Skamba skamba kankliai“, 1987 m. ir 1993 m. – „Baltica“, „Smithsonian folklife festival“ Vašingtone (JAV), Baltijos kultūros dienos (Švedija) Lietuvos programos meno vadovė. 1995–2000 m. katalikų radijo programos „Mažoji studija“ laidos „Muzikos menas“ rengėja. 2003–2004 m. Lietuvos kompozitorių sąjungos Muzikos fondo pirmininkė. Parašė straipsnių apie muzikinės kultūros palikimą, šiuolaikinę lietuvių muziką.

Z. Kelmickaitė vedė keletą laidų: Lietuvos radijuje – „Neišjunk televizoriaus“, LRT Kultūra – „Gyvenimo ratu su Zita Kelmickaite“ (2007–2009 m.), LRT – „Ryto suktinis“, „Toks gyvenimas su Zita Kelmickaite“. Dalyvavo TV muzikiniuose projektuose kaip komisijos narė: LRT – „Auksinis balsas“, „Lietuvos dainų dešimtukas“, „Triumfo arka“, TV3 – „Chorų karai“.

Lietuvos liberalų sąjungos, 2003 m. Liberalų ir centro sąjungos Vilniaus miesto skyriaus narė. 2003–2010 m. Vilniaus miesto savivaldybės tarybos narė.

## Bibliografija
* Aš iš meilės gavau džiovą [natos]: romansai. – Vilnius: Baltos lankos, 2000. – 78 p.: iliustr. – ISBN 9955-429-13-5

## Įvertinimas
* 1997 m. Jono Basanavičiaus premija
* 2000 m. Didžiojo Lietuvos kunigaikščio Gedimino ordino Riterio kryžius
* 2012 m. LR kultūros ministerijos apdovanojimas – garbės ženklas „Nešk savo šviesą ir tikėk"
* 2018 m. Ordino „Už nuopelnus Lietuvai“ Karininko kryžius

## Šaltiniai
Antonio Di Natale

**Antonijas di Natalė** (g. 1977 m. spalio 13 d.) – buvęs Italijos futbolininkas. 

## Karjera
Karjerą pradėjo „Empolio“ klube, pradžioje skolintas žemesnės lygos klubams. Grįžo į „Empolį“ ir po sėkmingo sezono pakviestas „Udinezės“ klubo.

## Rinktinė
Žaidė nacionalinėje rinktinėje.

## Dalyvavimas čempionatuose

|}

## Išnašos

## Nuorodos
*
Neono degimo procesas

**Neono degimo procesas** – virtinė branduolių sąlajos reakcijų, kurios vyksta masyviose (mažiausiai 8 Saulės masių) žvaigždėse. Neono degimui reikia aukštų temperatūrų (apie 1.2×109 K) ir tankių (apie 4×109 kg/m³).

Tokiose aukštose temperatūrose svarbų vaidmenį pradeda vaidinti fotodezintegracija, todėl kai kurie neono branduoliai skyla, išlaisvindami alfa dalelę:
: 20Ne + γ → 16O + 4He
Šios alfa dalelės panaudojamos magnio gamyboje:
: 20Ne + 4He → 24Mg + γ

Galima ir kitokia reakcijų grandinė:
: 20Ne + n → 21Ne + γ
: 21Ne + 4He → 24Mg + n
Čia neutronas, gautas antrame žingsnyje gali būti panaudotas pirmajame.

Neono degimas prasideda, kai anglies degimo procesas sunaudoja visą anglį žvaigždės šerdyje ir paverčia ją deguonies/neono/magnio šerdimi. Tuomet šerdis pradeda aušti ir dėl gravitacijos jėgų trauktis. Tankis ir temperatūra ima didėti iki neono užsidegimo momento.

Degant neonui, jo šerdyje mažėja, bet daugėja deguonies ir magnio. Po kelerių metų žvaigždė sunaudoja visas neono atsargas. Šerdis atvėsta ir ima trauktis vėl. Dėl to tankis ir temperatūra ima vėl kilti tol, kol prasideda deguonies degimo procesas.
Oriolo sritis

**Oriolo sritis** () – sritis Rusijos europinės dalies pietvakariuose, Centrinėje federalinėje apygardoje.

Oriolo sritis sudaryta 1937 m. rugsėjo 27 d. Srities plotas – 24 652 km². Gyventojų – 733 498 (2020). Administracinis centras – Oriolas. Srities gubernatorius – *Andriejus Klychkov* (*Андрей Клычков*).

## Geografija
Oriolo sritis užima Vidurio Rusijos aukštumos centrinę dalį, išraižytą upių slėnių, griovų ir raguvų. Sritis yra miškastepių zonoje. Dirvožemiai daugiausia juodžemiai, yra pilkžemių.

Didžiausios upės − Oka, Sosna.

## Administracinis suskirstymas
Oriolo sritis suskirstyta į 24 rajonus:

* Bolchovo rajonas (*Болховский район*)
* Chotyneco rajonas (*Хотынецкий район*)
* Dmitrovsko rajonas (*Дмитровский район*)
* Dolžansko rajonas (*Должанский район*)
* Glazunovkos rajonas (*Глазуновский район*)
* Kolpnų rajonas (*Колпнянский район*)
* Korsakovo rajonas (*Корсаковский район*)
* Krasnaja Zaria rajonas (*Краснозоренский район*)
* Kromų rajonas (*Кромский район*)
* Livnų rajonas (*Ливенский район*)
* Maloarchangelsko rajonas (*Малоархангельский район*)
* Mcensko rajonas (*Мценский район*)
* Novoderevenkovo rajonas (*Новодеревеньковский район*)
* Novosilio rajonas (*Новосильский район*)
* Oriolo rajonas (*Орловский район*)
* Pokrovskojės rajonas (*Покровский район*)
* Šablykino rajonas (*Шаблыкинский район*)
* Soskovo rajonas (*Сосковский район*)
* Sverdlovsko rajonas (*Свердловский район*)
* Trosnos rajonas (*Троснянский район*)
* Uricko rajonas (*Урицкий район*)
* Verchovo rajonas (*Верховский район*)
* Zalegoščės rajonas (*Залегощенский район*)
* Znamenskojės rajonas (*Знаменский район*)

## Gyventojai

### Miestai
Didžiausi miestai:
* Oriolas (*Орёл*)
* Livnai (*Ливны*)
* Mcenskas (*Мценск*)
* Bolchovas (*Болхов*)
* Dmitrovskas (*Дмитровск*)
* Maloarchangelskas (*Малоархангельск*)
* Novosilas (*Новосиль*)
Andoros vyrų futbolo rinktinė

**Andoros vyrų futbolo rinktinė** – Andorai atstovaujanti nacionalinė futbolo komanda, kurią kontroliuoja Andoros futbolo federacija. Rinktinė nedalyvavo nė viename pasaulio ar žemyno čempionate. Rinktinė laikoma viena silpniausių pasaulyje, FIFA reitinge Andora užima paskutinę (205) vietą tarp Europos komandų.

## Dalyvavimas pasaulio čempionatuose

## Dalyvavimas Europos čempionatuose

## Žymiausi žaidėjai
* Koldo
* Ildefonso Lima
* Marc Bernaus
* Justo Ruiz
* Oscar Sonejee
* Txema
* Sergio Moreno

## Šaltiniai

## Nuorodos

* Oficiali svetainė
Armėnijos vyrų futbolo rinktinė

**Armėnijos vyrų futbolo rinktinė** – Armėnijai atstovaujanti nacionalinė futbolo komanda, kurią kontroliuoja Armėnijos futbolo federacija. Rinktinė nedalyvavo nė viename pasaulio ar žemyno čempionate.

## Dalyvavimas pasaulio čempionatuose

## Dalyvavimas Europos čempionatuose

## Žymiausi žaidėjai
* **[[Henrich Mchitarjan]]**
* Artavazd Karamyan
* Artur Petrosyan
* Hamlet Mkhitaryan
* Roman Berezovsky*
* Eric Assadourian
* Albert Sarkisyan
* Harutyun Vardanyan
* Karen Dokhoyan
* Romik Khachatryan
* Andrey Movsesyan
* Armen Shahgeldyan
* Sargis Hovsepian
* Edgar Manucharyan
* Armenak Petrosyan
* Aras Özbiliz*

## Nuorodos

* Federacijos svetainė
Belgijos vyrų futbolo rinktinė

**Belgijos vyrų futbolo rinktinė** (; ; ) – Belgijai atstovaujanti nacionalinė futbolo komanda, kurią kontroliuoja Karališkoji Belgijos futbolo asociacija. Rinktinė dalyvavo 14 pasaulio čempionatų ir 7 žemyno čempionatuose, taip pat 3-ose olimpinėse žaidynėse.

Geriausi pasirodymai – 2 vieta 1980 m. Europos čempionate ir 3 vieta 2018 m. pasaulio čempionate. 1920 m. vasaros olimpinėse žaidynėse Antverpene laimėjo aukso medalius.

## Dalyvavimas pasaulio čempionatuose

## Dalyvavimas Europos čempionatuose

## Žymūs žaidėjai

* Thibaut Courtois
* Vincent Kompany
* Daniel Van Buyten
* Eden Hazard
* Radja Nainggolan
* Thomas Vermaelen
* Michel Preud'homme
* Jean-Marie Pfaff
* Léopold Anoul
* Wilfried Van Moer
* Raoul Lambert
* Erwin Vandenbergh
* Jan Ceulemans
* Enzo Scifo
* Marc Degryse
* Marc Wilmots
* Wesley Sonck
* Émile Mpenza
* Romelu Lukaku
* Kevin De Bruyne

## Treneriai


*  William Maxwell (1910–1913, 1920–1928 m.)
*  Viktor Löwenfeld (1928–1930 m.)
*  Hector Goetinck (1930–1934, 1939–1940 m.)
*  Jules Turnauer (1935 m.)
*  Jack Butler (1935–1939 m.)
*  François Demol (1944–1946 m.)
*  Bill Gormlie (1947–1953 m.)
*  Doug Livingstone (1953–1954 m.)
*  André Vandeweyer (1955–1957 m.)
*  Louis Nicolayct (1957 m.)
*  Géza Toldi (1957–1958 m.)
*  Constant Vanden Stock (1958–1968 m.)
*  Raymond Goethals (1968–1976 m.)
*  Guy Thys (1976–1989, 1990–1991 m.)
*  Walter Meeuws (1989–1990 m.)
*  Paul Van Himst (1991–1996 m.)
*  Wilfried Van Moer
*  Georges Leekens (1997–1999, 2010–2012 m.)
*  Robert Waseige (1999–2002 m.)
*  Aimé Anthuenis (2002–2005 m.)
*  René Vandereycken (2005–2009 m.)
*  Franky Vercauterenct (2009 m.)
*  Dick Advocaat (2009–2010 m.)
*  Marc Wilmots (2012–2016 m.)
*  Roberto Martínez (2016–2023 m.)
*  Domenico Tedesco (2023–)


## Nuorodos

* Asociacijos oficiali svetainė
Bosnijos ir Hercegovinos vyrų futbolo rinktinė

**Bosnijos ir Hercegovinos vyrų futbolo rinktinė** – Bosnijai ir Hercegovinai atstovaujanti nacionalinė futbolo komanda, kurią kontroliuoja Bosnijos ir Hercegovinos futbolo asociacija. Rinktinė nedalyvavo nė viename pasaulio ar žemyno čempionate.

## Dalyvavimas pasaulio čempionatuose

## Dalyvavimas Europos čempionatuose

## Žymiausi žaidėjai
* Sergej Barbarez
* Elvir Baljić
* Elvir Bolić
* Mirsad Hibić
* Meho Kodro
* Hasan Salihamidžić
* Safet Sušić
* Saša Papac
* Vladan Grujić
* Emir Spahić
* Muhamed Konjić
* Zvjezdan Misimović
* Vedad Ibišević
* Mirsad Bešlija
* Zlatan Bajramović
* Vedin Musić
* Edin Džeko

## Treneriai


*  Fuad Muzurović (1995–1997, 2006–2007)
*  Džemaludin Mušović (1998–1999)
*  Faruk Hadžibegić (1999, 2023)
*  Mišo Smajlović (2000–2002)
*  Blaž Slišković (2002–2006)
*  Meho Kodro (2008, 2023)
*  Miroslav Blažević (2008–2009)
*  Safet Sušić (2009–2014)
*  Mehmed Baždarević (2014–2017)
*  Robert Prosinečki (2018–2019)
*  Dušan Bajević (2019–2020)
*  Ivaylo Petev (2021–2022)
*  Savo Milošević (2023–2024)
*  Sergej Barbarez (2024–)


## Šaltiniai

## Nuorodos

* Oficiali acocoacijos svetainė
Juodkalnijos vyrų futbolo rinktinė

**Juodkalnijos vyrų futbolo rinktinė** – Juodkalnijai atstovaujanti nacionalinė futbolo komanda, kurią kontroliuoja Juodkalnijos futbolo asociacija. Rinktinė nedalyvavo nė viename pasaulio ar žemyno čempionate.

Rinktinė sukurta po , kuriame jau nepriklausomybę paskelbusi Juodkalnija dalyvavo kartu su Serbijos komanda. 2007 m. sausio 26 d. Juodkalnija tapo pilnateise UEFA nare ir tų pačių metų kovo 24 d. sužaidė pirmąsias oficialias rungtynes. 2007 m. gegužės 31 d. Juodkalnija tapo pilnateise FIFA nare. Pirmą kartą dalyvavo FIFA Pasaulio taurėje 2010 m. pasaulio čempionato atrankoje.

## Dalyvavimas pasaulio čempionatuose

## Dalyvavimas Europos čempionatuose

## Susitikimai su Lietuvos rinktine

Pirmą kartą su lietuviais susitiko Podgoricoje, Gradski stadione. UEFA Tautų lyga turnyre 2018 m. rugsėjo 10 d. vykusiose rungtynėse pasižymėjo 34 min. S. Savič (1:0), ir, 36 min. M. Jankovič (2:0). Šeimininkai šventė pergalę rezultatu 2:0.

2022 m. rugsėjo 7 d. rungtynės baigėsi lygiosiomis 2-2. 71 min. pasižymėjo Gytis Paulauskas, 78 min. Nikola Krstovičius išlygino rezultatą, 89 min. Stefanas Savičius persvėrė rezultatą, o Fedoras Černychas vėl išlygino rezultatą. Europos futbolo 2024 m. čempionato atrankos G grupės atrankos turnyre abi rinktinės įsirašė po tašką.

## Žymiausi žaidėjai
* Stevan Jovetić (2007–)
* Stefan Savić (2010–)
* Mirko Vučinić (2007–)
* Elsad Zverotić (2008–2016)

## Šaltiniai

## Nuorodos

* Juodkalnijos futbolo asociacijos svetainė
Bruklino tiltas

**Bruklino tiltas** () – vienas seniausių kabamųjų tiltų Jungtinėse Valstijose. Ilgis – 1825 m. Tiltas jungia Manhatano ir Bruklino rajonus.

Tiltą sudaro du pagrindiniai elementai: du masyvūs įtvirtinimai abiejose upės pusėse ir du 84 m aukščio bokštai (dar vadinami taurais) tarp jų. Iš kalkakmenio, granito ir cemento pastatyti taurai yra neogotikinio stiliaus. Jie stovi ant pamatų, įkastų 13,4 m (Bruklino pusėje) ir 23,8 m (Manhatano pusėje) gylyje.

## Istorija

Tilto statyba prasidėjo 1870 m. sausio 3 d. ir buvo baigta 1883 m. gegužės 24 d. Baigus Bruklino tilto statybą, tai buvo ilgiausias pakabinamas tiltas pasaulyje. Tilto architektai ir kūrėjai – vokiečių imigrantas Johnas Augustas Roeblingas, jo sūnus Washingtonas Roeblingas ir marti Emily, kuri daugiausiai rūpinosi tilto likimu po netikėtos Johno mirties prieš statybos darbų pradžią.

2025 m. gegužės 18 d. į tiltą atsitrenkė Meksikos karinių pajėgų burinis mokomasis laivas „ARM Cuauhtémoc“ su 200 žmonių įgula. Avarijos metu 2 žmonės žuvo ir 19 sužeista, tačiau tilto konstrukcijai grėsmės neiškilo.

## Šaltiniai
Algimantas Dumbrava

**Algimantas Dumbrava** (g. 1958 m. birželio 28 d. Zarasuose) – Lietuvos ir Zarasų rajono savivaldybės politinis bei visuomenės veikėjas.

## Biografija
1981 m. baigė Leningrado geležinkelio transporto institutą, inžinierius mechanikas.

1981–1986 m. Vilniaus lokomotyvų depo vyr. mechanikas. 1986–1987 m. Zarasų kelių valdybos mechanikas. 1987–1989 m. Lietuvos komunistų partijos Zarasų rajono komiteto instruktorius. 1989–1997 m. AB „Zarasaitis“ vyr. marketingo inžinierius. 1997–2007 m. Zarasų rajono savivaldybės mero pavaduotojas. Nuo 2008 m. Seimo narys.

1997–2008 m. ir 2011 m. Zarasų rajono savivaldybės tarybos narys.

1995 m. Lietuvos krikščionių demokratų partijos, 2002–2006 m. Liberalų demokratų partijos, 2006–2019 m. partijos Tvarka ir teisingumas (liberalai demokratai) narys, Zarasų skyriaus pirmininkas, Utenos apskrities koordinatorius.

Labdaros ir paramos fondo „Išgirsk mane“ prezidentas, Lietuvių – flamandų draugijos narys. Sutuoktinė Alicija, vaikai Tomas, Simonas..

## Šaltiniai
Yinghuo-1

**Yinghuo-1** – Nacionalinės Kinijos kosmoso administracijos sukurtas dirbtinis Marso palydovas. Jį į Marso orbitą turėjo transportuoti RFSA sukurtas kosminis aparatas *Zenit-2M*, kartu transportuojantis palydovą *[[Fobos-Grunt]]*, tačiau dėl avarijos starto metu Baikonuro kosmodrome Fobos-Grunt ir Yinghuo-1 liko žemoje Žemės orbitoje ir 2012 m. sausio 15 d. sudegė Žemės atmosferoje.

Dirbtinis palydovas buvo nedidelis – 75 cm ilgio, 75 cm pločio, 65 cm aukščio, svėrė 115 kg.

## Misijos tikslai
Misijos Yinghuo-1 tikslas – Marso kosminės aplinkos tyrimai, tame tarpe:
* Marso magnetinio lauko tyrimai;
* įtakos tarp jonosferos ir saulės vėjo nustatymas.

Be to, palydovas turėjo fotografuoti Marso planetos paviršių.

## Misijos planas
2007 m. kovo 27 d. Kinijos ir Rusijos kosminės agentūros pasirašė susitarimą dėl bendradarbiavimo, kuris apėmė ir Kinijos Yinghuo-1 ir Rusijos Fobos-Grunt palydovų transportavimą į Marso orbitą. Po bendros apie 11 mėnesių kelionės, palydovai turėjo pasiekti Marso orbitą 2012 m. spalio mėn. ir čia išsiskirti.

## Tikroji eiga
* 2011 m. lapkričio 8 d. – nesėkmingas raketos Zenit-2 startas. Nesuveikė Fobos-Grunt variklis, todėl palydovai negalėjo palikti Žemės orbitos.
* 2011 m. lapkričio 17 d. – CNSA pranešė, kad neteko palydovo.
* 2012 m. sausio 15 d. – abu palydovai sudegė Žemės atmosferoje.

## Šaltiniai

## Išorinė nuoroda
* Informacija apie Fobos-Grunt misiją, nuotraukos, video
Laisvės statula

**Laisvės statula** (, tikr. pav. – ***Laisvė, apšviečianti pasaulį***) – neoklasikinė skulptūra Laisvės saloje, Niujorke, JAV. Varinę statulą, Prancūzijos žmonių dovaną JAV žmonėms, sukūrė prancūzų skulptorius Frédéric-Auguste Bartholdi, o jos metalinį karkasą pastatė Gustavas Eifelis. Laisvės statula iškilmingai atidengta 1886 m. spalio 28 d. Statula yra 46,5 m aukščio, jos pamatas – 46,9 m aukščio.

Statuloje vaizduojama moteris su stola ir karūna, turinčia septynis spyglius, reprezentuojančius septynias jūras ir žemynus. Kairėje rankoje moteris prie savo kūno laiko lentelę, kurioje parašyta *JULY IV MDCCLXXVI* (Liepos 4 d., 1776), o dešinėje laiko iškeltą fakelą. Ji buvo padovanota JAV nepriklausomybės šimtmečio proga.

## Istorija

Laisvės statulos dizainą sukūrė prancūzų skulptorius Frédéric-Auguste Bartholdi, vidaus karkasą − inžinierius ir architektas Gustavas Eifelis. Ji buvo pradėta statyti 1876 m., pabaigta 1884 m. Statula pagaminta iš vario (iš Visnes, Norvegija) su plieninėmis atramomis. 

Statula yra pasaulio paveldo paminklas nuo 1984 m.

## Šaltiniai
Tibras

**Tibras** (, ) − trečia pagal ilgį upė Italijoje. Ji žymi tuo, kad yra pagrindinė šalies sostinės Romos upė.

Upė išteka iš Apeninų pietuose ir teka tarpekliais, duburiais per Toskanos ir Emilijos-Romanijos regionus. Upės žemupyje yra Maremos žemuma. Tibras įteka dviem šakomis į Tirėnų jūrą, sudarydamas 250 km² deltą.

Žiemą upė patvinsta. Nuo sostinės Tibras naudojamas laivybai. Prie upės yra pastatyta hidroelektrinių.

Didžiausi intakai:
* Nera (*Nera*)
* Anjenė (*l’Aniene*)

Didžiausias miestas prie Tibro upės − Roma. Šiame mieste upėje yra Tibro sala.

## Šaltiniai
Algimantas Cibulskis

**Algimantas Cibulskis** (g. 1954 m. kovo 31 d. Didėjoje, Zarasų raj.) – Zarasų rajono savivaldybės politinis veikėjas, pedagogas.

## Biografija
1961 m. pradėjo lankyti Šniukštų aštuonmetę mokyklą. 1968 m. tėvai išvyko gyventi į Smėlynės kaimą Zarasų rajone, 1972 m. baigė Zarasų M. Melnikaitės vidurinę mokyklą, 1977 m. baigė Lietuvos veterinarijos akademiją, zooinžinierius.

Pusantrų metų tarnavo sovietinėje armijoje. 1979 m. Zarasų rajono „Lenino keliu“ kolūkio vyriausias zootechnikas, 1983 m. išrinktas kolūkio valdybos pirmininku. 1990 m. balandžio 13 d. išrinktas Zarasų rajono valdytoju. 1995–1997 m. Lietuvos akcinio inovacinio banko Zarasų filialo direktorius. 1997–1998 m. UAB „Valgina“ komercijos direktorius, 1998 m. AB „Lietuvos žemės ūkio bankas“ Zarasų rajono skyriaus valdytojas, 2003–2007 m. Zarasų žemės ūkio mokyklos direktorius, 2007–2011 m. Zarasų rajono savivaldybės administracijos direktoriaus pavaduotojas.

1999 m. Naujosios sąjungos, 2006 m. Lietuvos valstiečių liaudininkų sąjungos Zarasų rajono skyriaus narys.

2000–2003 m., 2003–2007 m.2007–2011 m. ir 2011 m. (atsistatydino) Zarasų rajono savivaldybės tarybos narys.

Žmona Milda. Dukra Jovita. Sūnus Daivaras.

## Šaltiniai
Kinų kvartalas (filmas)

**Kinų kvartalas** () – 1974 m. JAV neo-noiro filmas, režisuotas Romano Polanskio. Vaidina Jack Nicholson, Faye Dunaway, John Huston ir kiti.

Filmas yra laimėjęs kelis apdovanojimus, įskaitant „Oskarą“ už geriausią scenarijų, keturis „Auksinius gaublius“ už geriausią filmą, aktorių (Nicholson), scenarijų bei režisūrą, ir kt. Taip pat buvo įtrauktas išsaugojimui į Jungtinių Valstijų Nacionalinį filmų registrą.

1990 m. buvo išleistas Jack Nicholson režisuotas tęsinys „The Two Jakes“, kuriame jis taip pat ir vaidino.

## Šaltiniai
Povilas Malakauskas

**Povilas Malakauskas** (g. 1955 m. spalio 27 d.) – buvęs VSD generalinis direktorius, Krašto apsaugos ministerijos darbuotojas.

## Biografija
1973 m. baigė Vilniaus 34-ąją vidurinę mokyklą, 1978 m. – Vilniaus univeriteto Fizikos fakultetą. Gavo fizikos mokslų daktaro laipsnį.

1978–1992 m. – Lietuvos puslaidininkių fizikos instituto inžinierius, jaunesnysis mokslinis bendradarbis, mokslinis bendradarbis, grupės vadovas. 1992–1994 m. – Krašto apsaugos ministerijos Ryšių ir informacinių sistemų tarnybos viršininko pavaduotojas. 1994–1996 m. – Krašto apsaugos ministerijos Tarptautinių ryšių departamento direktorius. 1996 m. kovo 20 d. – Krašto apsaugos ministerijos sekretorius (gynybos politika; tarptautiniai ryšiai; bendradarbiavimas su NATO, ES). 1996 m. gruodžio 30 d. – Krašto apsaugos ministerijos viceministras (tarptautiniai ryšiai; planai, programos, biudžetas). 2000 m. dalyvavo rinkimuose į Seimą daugiamandatinėje apygardoje Tėvynės sąjungos sąraše (dvyliktu numeriu), bet išrinktas nebuvo. 2002 m. balandžio 26 d. – Krašto apsaugos ministerijos sekretorius (gynybos politika ir tarptautiniai ryšiai; bendradarbiavimas su NATO, ES).

2004 m. lapkričio 4 d. – 2007 m. birželio 11 d. buvo Specialiųjų tyrimų tarnybos direktoriumi.

Nuo 2007 m. birželio 12 d. Lietuvos Respublikos Seimo paskirtas Valstybės saugumo departamento direktoriumi. Atleistas nuo 2009 m. gruodžio 28 d.

2010–2014 m. policijos generalinio komisaro vyriausiasis patarėjas.

Povilas Malakauskas yra vedęs, turi tris sūnus.

## Apdovanojimai

1993 m. – Rusijos kariuomenės išvedimo iš Lietuvos atminimo ženklas.
1996 m. – Apdovanotas vardiniu ginklu už nuopelnus krašto apsaugai.
2001 m. – Karininko medalis už nuopelnus Lenkijos Respublikai.
2002 m. – Medalis „Už nuopelnus“.
2003 m. – Pakvietimo į NATO proga atminimo medalis.
2003 m. – Ordino „Už nuopelnus Lietuvai“ Komandoro kryžius.
2003 m. – Ukrainos Šv. Georgijaus III laipsnio medalis „Už nepriekaištingą tarnybą“.
2004 m. – Vyčio kryžiaus ordino Komandoro kryžius.
2004 m. – Krašto apsaugos sistemos proginis stojimo į NATO medalis.
2004 m. – Medalis Lietuvos narystei ES ir NATO paminėti.

|-

## Išnašos
MAVEN

**MAVEN** – NASA misija į Marsą, kuri tiria šios planetos atmosferą. Taip pat MAVEN misija padės nustatyti, kodėl iš Marso atmosferos dingo vanduo ir planeta tapo netinkama vystytis gyvybei.

Iš pradžių ši misija priklausė Mars Scout programai, tačiau pastarąją programą 2010 m. sustabdžius, MAVEN buvo atskirta. Palydovas paleistas 2013 m. lapkričio 18, naudojantis „Atlas V“ raketa.

Misijai sėkmingai startavus, MAVEN palydovas įskriejo į Marso orbitą (apie 150 km nuo paviršiaus) 2014 m. rugsėjo 22 d.

## Šaltiniai
Mars Scout programa

**Mars Scout programa** – buvo NASA Marso tyrimų programa. Ši misija turėjo pasižymėti nebrangių, nedidelių kosminių aparatų siuntimu į planetą. Pirmoji misija, priklausanti šiai programai, buvo *[[Phoenix (Marso zondas)|Phoenix]]* Marso grunto bei atmosferos tyrimų zondo paleidimas 2007 rugpjūčio 3 d. Kiekviena šios programos misija turėjo kainuoti iki 485 milijonų dolerių.

2008 m. NASA paskelbė, kad antroji šios programos misija taps MAVEN palydovas. 2010 m. Mars Scout programa buvo uždaryta, o MAVEN misija atskirta (ją planuojama įgyvendinti 2013 m. antrąją pusę).
Kęstutis Smirnovas

**Kęstutis Smirnovas** (g. 1976 m. balandžio 8 d. Šakiuose) – Lietuvos ir Šakių rajono savivaldybės politinis bei visuomenės veikėjas, kovos menų (kovinė savigyna, dziudo) meistras, Lietuvos ir tarptautinių kovos menų turnyrų nugalėtojas.

## Biografija
1991 m. baigė Šakių 1-ąją vidurinę mokyklą, 1994 m. baigė Kudirkos Naumiesčio žemės ūkio mokyklą, 1996 m. – Krašto apsaugos puskarininkių mokyklą, 1999 m. – Pasienio policijos departamento prie LR VRM mokymo centrą. 2002 m. baigė Lietuvos kūno kultūros akademiją, kūno kultūros mokytojas. 2008 m. Vytauto Didžiojo universitete baigė ugdymo organizavimą, edukologijos magistras.

1997–1999 m. Pasienio policijos departamento Pagėgių pasienio policijos rinktinės Šakių užkardos budėtojas, 1999 m. Šakių vaikų ir jaunimo sporto mokyklos treneris, nuo 2003 m. Šakių jaunimo kūrybos ir sporto centro treneris, dziudo imtynių treneris metodininkas.

Nuo 2002 m. Lietuvos liberalų sąjungos, nuo 2003 m. Liberalų ir centro sąjungos Šakių rajono skyriaus narys. 2007–2011 m. ir nuo 2011 m. Šakių rajono savivaldybės tarybos narys.

1999 m. Šakių dziudo sporto klubo „Audra“ prezidentas, LVTGO „Gelbėkit vaikus“ Šakių skyriaus valdybos narys, Šakių savivaldybės jaunimo reikalų komisijos narys, Šakių jaunimo sąjungos „Apskritas ratas“ narys.

2016 m. išrinktas į Seimą, Vilkaviškio rinkimų apygardoje nugalėjęs ministrą pirmininką Algirdą Butkevičių.

## Sportinė karjera

Profesionalo karjerą baigė 2014 m. Žymesni laimėjimai:

* 1995, 1996, 1997, 1998 m. Lietuvos kovinės savigynos čempionas; 
* 1998, 1999 m. Lietuvos džiudžitsu čempionas; 
* 2000 m. Lietuvos „Bušido Rings“ absoliutus čempiono diržo laimėtojas; 
* 2004 m. Tarptautinio turnyro „Bušido Karalius“ absoliutus nugalėtojas; 
* 2006 m. Europos bušido Shooto profesionalų čempionas; pasaulio bušido čempionato „HERO’S“ 3-vietos laimėtojas.

## Šeima

Žmona Gintarė, duktė iš pirmosios santuokos Julija, iš antrosios – Simona, Paulina, Jokūbas.

## Šaltiniai

## Nuorodos
* Asmeninė svetainė
Mike Shinoda

**Mike Kenji Shinoda** (g. 1977 m. vasario 11 d., Agoura, Kalifornija) – amerikiečių muzikantas ir įrašų prodiuseris, geriausiai žinomas kaip muzikinės grupės „Linkin Park“ narys, antrasis vokalas.

Tėvai – Leslie ir Kim Shinoda, turi brolį Jason. Bet pats Mike jį vadina Jay. Jo mama – rusė, o tėvas – japonas. Susituokė su Ana 2003 m. gegužės 10 d., po septynerių metų draugystės. Jo žmona yra knygų vaikams autorė.

Mike dar vaikystėje svajojo tapti muzikantu.10 metų lankė pianino pamokas. Galiausiai nuo klasikinės muzikos pasidarė taip bloga, kad susižavėjo ir pasinėrė į džiazą ir hip-hopą.
Tačiau pamokos nenuėjo veltui, nes savo įgūdžius jis dažnai parodo koncertuose ir įrašant dainas.

## Nuorodos
*
Gravel

**Gravel** – lietuvių indie/alternatyviojo roko grupė, išgarsėjusi sėkmingu dalyvavimu 2006 m. lietuviškoje „Eurovizijos“ atrankoje. Joje Gravel pateko į finalą, kuriame iškovojo 4 vietą.

## Muzikinė biografija
Gravel formaliai susikūrė 2003 m., o ją nuo pradžių sudaro 4 muzikantai: du broliai Sinickiai – vokalistas ir gitaristas Tomas, gitaristas Miroslavas, bosistas Vladas ir būgnininkas Erikas, kurie jau bendravo nuo vaikystės.

2005 m. Gravel pirmą kartą bandė sėkmę lietuviškoje „Eurovizijos“ atrankoje su daina „Girlfriend“, tačiau laurų nenuskynė. Kur kas sėkmingesnis buvo 2006 m. bandymas, kuriame Gravel pasiekė 4 vietą finale.

2006 m. buvo išleistas pirmasis studijinis albumas „Pockets Full of Fun“.

2007 m. alternatyviosios muzikos apdovanojimuose A.Lt Gravel buvo pripažinta geriausia roko grupe. „Pravda“ apdovanojimai pripažino juos geriausiu metu debiutu. Tokio paties pripažinimo sulaukė ir „Bravo“ muzikiniuose apdovanojimuose.

Tais pačiais metais už 20 tūkst. litų Gravel sukūrė pirmąjį vaizdo klipą dainai „Easter Song“, kurį režisavo Emilis Vėlyvis. Klipas transliuojamas lietuviškame MTV kanale. Gegužės 31 d. Gravel apšildė roko grupę iš Anglijos – Placebo.

Viename interviu T. Sinickis atskleidė, kad jau pradedamas ruošti ir antrasis albumas, kurio įrašų darbai prasideda gegužės mėn.

Žurnalo „MES“ interviu, Sinickis atskleidė, kad ateinantis albumas vadinsis „Dirty Beauty“, kurio reikšmė – pusė albumo bus apie purvą, kita dalis – apie grožį. Taip pat Gravel lyderis prasitarė, kad po šio albumo išleidimo, grupė ketina išsiskirstyti. 2008 m. balandžio 1 d. albumas „Dirty Beauty” buvo nemokamai išplatintas internetu. Balandžio 19 d. Kauno klube „Siena“ grupė sugrojo savo atsisveikinimo koncertą.

## Diskografija

### Albumai

Vaizdas:Pocketsfulloffun.jpg|**[[Pockets Full of Fun]]** 2006 m.
File:Nocover.svg|**[[Dirty Beauty]]** 2008 m.


## Videografija
* *[[Easter Song]]*, 2007 m.
* *[[So What]]*, 2007 m.
* *[[For the First Time]]*, 2007 m.

## Apdovanojimai

## Šaltiniai
Vidurinis nervas

**Vidurinis nervas** () – mišrus petinio rezginio nervas.

## Kelias

Jis prasideda dviem šakelėmis nuo medialinio ir lateralinio pluoštų. Žaste eina greta su žastine arterija. Alkūnės duobėje jis yra tarp dvigalvio žasto raumens ir apvaliojo nugręžiamojo raumens, pridengtas dvigalvio žasto raumens aponeurozės. Šios duobės apačioje nervas palenda po paviršiniu pirštų lenkiamuoju raumeniu ir toliau leidžiasi dilbio vidurine vaga. Priėjęs riešą, vidurinis nervas įlenda į riešo kanalą. Patekęs į delną skyla į galines šakas.

## Inervacija

Žaste vidurinis nervas nesišakoja. Alkūnės duobėje atsiskyrusios sąnarinės šakutės keliauja į alkūnės sąnarį. Dilbio srityje atsišakojęs priekinis tarpkaulinis nervas () inervuoja dilbio priekinės grupės giliuosius raumenis (išskyrus gilųjį pirštų lenkiamąjį raumenį). Dar dilbyje atskyla plonos raumeninės šakutės į dilbio priekinės pusės paviršinio sluoksnio raumenis (išskyrus lenkiamąjį riešo alkūnės raumenį), o apačioje prasideda plona delninė šaka, kuri inervuoja nykščio pakylos ir delno vidurinės dalies odą. Delno galinės šakos inervuoja I, II, III, IV pirštų šoninės pusės viso delninio ir iš dalies nugarinio paviršiaus odą.
Šeivikaulis

**Šeivikaulis** () – antras blauzdos kaulas, gulintis į šoną ir šiek tiek atgal nuo blauzdikaulio. Tai laibas ilgasis kaulas, kaip ir visi turintis kūną (), proksimalinį galą () ir distalinį galą ().

## Artimasis šeivikaulio galas
Artimasis šeivikaulio galas- šeivikaulio galva (), kuri susmailėja, sudarydama viršūnę, (). Galvos vidinėje ir viršutinėje pusėje yra šeivikaulio galvos sąnarinis paviršius, (), kuris susineria su šeivikaulio sąnariniu paviršiumi. Distaliai galvą juosia šeivikaulio kaklas, (). Šeivikaulio galvos sąnarinis paviršius sudaro sąnarį su blauzdikauliu.

## Šeivikaulio kūnas
Šeivikaulio kūnas, (), yra netaisyklingos tuščiavidurės prizmės pavidalo, kaip ir blauzdikaulio kūnas turintis tokius pačius paviršius: vidinį, (), šoninį, (), ir užpakalinį, (). Kraštų pavadinimai skiriasi: priekinis, (), užpakalinis, (), ir tarpkaulinis, (). Pastarasis nukreiptas į blauzdikaulį, taigi medialiai. Prie paviršių tvirtinasi atskiros raumenų grupės, o prie kraštų- tarpkaulinė ir tarpraumeninės jungiamojo audinio plėvių pertvaros. Priekinis kraštas aštriausias, jis driekiasi iki pat šoninės kulkšnies priekio. Užpakalinis kraštas, tolydžio ryškėdamas distaline kryptimi, šiek tiek pasisuka į vidų. Tarpkaulinis kraštas gana aštrus proksimalinėje kūno pusėje, distaliai sukasi į priekį ir artėja prie priekinio krašto taip, kad kai kur juos skiria vos 1-2 mm. Dėl tokios kraštų eigos kaulo distalinė dalis atrodo pasisukusi apie savo ašį (išorinė rotacija, arba supinacija).

## Tolimasis šeivikaulio galas
Tolimasis šeivikaulio galas, (), sudaro šoninę kulkšnį (). Ji yra tribriaunė, didesnė už vidiniąją, lengvai apčiuopiama čiurnos šone. Į vidų atsigręžęs šoninės kulkšnies sąnarinis paviršius, (), sudaro čiurnos sąnario duobės šoninę pusę. Už šio paviršiaus, atsigręžusi atgal, yra šoninės kulkšnies duobė, (), į kurią gulasi šeivikaulinių raumenų sausgyslės.

## Šeivikaulio dalys
# Šeivikaulio galvos viršūnė (*apex capitis fibulae*)
# Šeivikaulio galvos sąnarinis paviršius (*facies articularis capitis fibulae*)
# Šeivikaulio galva (*caput fibulae*)
# Vidinė skiauterė (*crista medialis*)
# Šeivikaulio kūnas (*corpus fibulae*)
# Kulkšnies sąnarinis paviršius (*facies articularis malleoli lateralis*)
# Šoninė kulkšnis (*malleolus lateralis*)

## Literatūra
# G. Česnys, J. Tutkuvienė, A. Barkus, V. Gedrimas, R. Jankauskas, R. Rizgelienė, J. Žukienė. „Žmogaus anatomija".
# R. D. Sinelnikov „Žmogaus anatomijos atlasas“.

## Nuorodos

* Žmogaus organizmo kaulų sąrašas
Pockets Full of Fun

**Pockets Full of Fun** yra debiutinis 2006 m. išleistas lietuvių roko grupės Gravel albumas. 

## Albumo dainos
# „For The First Time“
# „Aš Išpjoviau Tavo Širdį“
# „Round And Round“
# „When There's Nothing Left“
# „Are We Having Fun“
# „Easter Song“
# „I'll Burn Your House On Sunday Morning“
# „Complete“
# „Lisa“
# „GFC“
# „So What“

## Albumo apžvalgos
* Ore.lt   
* Melofanas.lt
Spice World (filmas)

**Spice World** () – 1997 m. komedija, kurioje pačios save vaidina legendinės merginų grupės Spice Girls narės. Visame pasaulyje filmas, debiutavęs pirmoje vietoje Jungtinėje Karalystėje ir Jungtinėse Valstijose, kino teatruose ir išleidus VHS/DVD uždirbo daugiau nei 100 mln. JAV dolerių.

## Aktoriai
: *Aktorius – veikėjas*
* Victoria Beckham: Victoria (Posh Spice)
* Melanie Brown: Melanie B (Scary Spice)
* Emma Bunton: Emma (Baby Spice)
* Melanie Chisholm: Melanie C (Sporty Spice)
* Geri Halliwell: Geri (Ginger Spice)
* Richard E. Grant: Clifford
* Claire Rushbrook: Deborah
* Alan Cumming: Piers Cuthbertson-Smyth
* Roger Moore: Vadas
* Meat Loaf: Dennis
* Naoko Mori: Nicola
* Elton John: Elton John
* Michael Barrymore: Mr. Step
* Richard Briers: Bishop
* Elvis Costello: Elvis Costello
* Stephen Fry: Teisėjas
* Bob Geldof: Bob Geldof
* Jools Holland: Musical Director
* Barry Humphries: Kevin McMaxford
* Hugh Laurie: Poirot
* Jonathan Ross: Jonathan Ross
* Jennifer Saunders: Stilinga moteris/vakarėlio viešnia

## Išnašos
Shayne Ward

**Shayne Thomas Ward** (g. 1984 m. spalio 16 d., Claytone, Mančesteryje) – airių kilmės anglų *[[pop]]* dainininkas. Išgarsėjo Jungtineje Karalysteje ir Airijoje prieš tapęs 2005 m. serijos talentų šou „The X Factor“ nugalėtoju.

## Biografija

Pirmas singlas „That's My Goal“ išleistas Jungtinėje Karalysteje 2005 m. gruodžio 21 d. tapo Kalėdų „numeriu vienas“. Pirmąją pardavimo dieną parduota 313 000 kopijų.

Antrasis singlas „No Promises“ išleistas 2006 m. balandžio 10 d., pasiekė Nr. 2 Jungtinės Karalystės singlų tope.

## Nuorodos

* Internetinis puslapis
Edmundas Narbutas

**Edmundas Narbutas** – lietuvių kilmės JAV architektas.

## Biografija

Gimė Detroite, į kurį tėvai persikėlė po Antrojo pasaulinio karo. Tėvas Mečys kilęs iš Kauno, mama Stasė – iš Dusetų. Mičigano universitete baigė architektūros specialybę. 1978 m. persikėlė į Niujorką, gyvena Manheteno rajone. Vedęs, žmona Rozalyn, buvusi bibliotekininkė, jau pensijoje.

Suprojektavo pastatus JAV ir Kanadoje. Vadovauja architektų ir inžinierių komandai, projektuojančiai ir rengiančiai techninę dokumentaciją Pasaulio prekybos centro atstatymui.

## Šaltiniai
* Bernardinai.lt;
* Delfi.lt.
Plačiai užmerktos akys

**Plačiai užmerktos akys** () – 1999 m. erotinė mistinė psichologinė drama, režisuota Stanley Kubrick. Tai paskutinis režisieriaus filmas, išleistas jau po jo mirties. Paplitusios dvi nuomonės: kad Kubrikas mirė vos pabaigęs jį redaguoti (oficiali „Warner Bros.“ pozicija), ir kad režisierius mirė *nespėjęs* pabaigti redaguoti ir filmas buvo išleistas nebaigtas ar bent jau ne taip baigtas, kaip jį norėtų matyti režisierius (dalis fanų ir kritikų).

Filmas remiasi austrų rašytojo Arthur Schnitzler 1926 m. novele „Sapnų novelė“ ().

## Siužetas

Plačiai užmerktos akys pasakoja apie jauną porą – perspektyvų gydytoją William Harford (Tom Cruise) ir jo žmoną Alice (Nicole Kidman). Viljamas iš seno draugo Niko atsitiktinai išgirsta apie ypatingus vakarėlius, kuriuose jis groja vargonais. Nick prasitaria ir apie slaptažodį, reikalingą norint ten patekti – *Fidelio*. Smalsumo vedinas, Tom Cruise veikėjas apsilanko nuošaliame name, kur vyksta vakarėlis, ir randa ten kažką panašaus į siurrealistinį kaukių balių, peraugantį į seksualinę orgiją. Randa ten ir Niką, užrištomis akimis grojantį vargonais. Paslaptinga moteris įspėja Viljamą kuo greičiau pasišalinti, kadangi jis yra dideliame pavojuje. Tačiau šis nepaklauso, ir jį greit demaskuoja: herojus nežino „vidinių namų slaptažodžio“. Vyresnysis liepia jam nusirengti, tačiau gydytoją išgelbėja ta pati anksčiau jį perspėjusi moteris. Prigąsdintas, kad tylėtų, jis paleidžiamas.

Vėliau Harfordas bando išsiaiškinti, kas tai buvo per renginys ir kas jame dalyvavo, tačiau dar labiau išsigąsta sužinojęs, kad jį gelbėjusi moteris iš vakarėlio rasta žuvusi.

Filme ne visada galima suprasti, kur veiksmas realus, o kur tik vaizduotė ar sapnas. Ši riba tarp sapno ir realybės yra dar neaiškesnė knygoje, pagal kurią pastatytos *Plačiai užmerktos akys* – *Traumnovelle* (autorius Arthur Schnitzler).

## Aktoriai

* Tom Cruise – Dr. William „Bill“ Harford
* Nicole Kidman – Alice Harford
* Sydney Pollack – Victor Ziegler
* Marie Richardson – Marion Nathanson
* Todd Field – Nick Nightingale
* Sky du Mont – Sandor Szavost
* Rade Šerbedžija – Mr. Milich
* Vinessa Shaw – Domino
* Fay Masterson – Sally
* Leelee Sobieski – Miličiaus dukra
* Alan Cumming – viešbučio patarnautojas
* Thomas Gibson – Carl Thomas
* Julienne Davis – Amanda „Mandy“ Curran

## Vertinimai

Kontroversiškai vertinamas „Warner Bros.“ sprendimas „sušvelninti“ orgijos sceną, kompiuteriu įterpiant į ją daugiau skaitmeninių veikėjų, kurie dalinai užstotų sekso scenas. Tai buvo padaryta, nenorint gauti NC-17 („tik suaugusiems“) reitingo. Tačiau kritikai teigia, kad Kubrikui niekada nerūpėjo reitingai (pvz., „Prisukamas apelsinas“), o toks filmo keitimas jau keičia režisieriaus viziją, kaip turėjo atrodyti jo kūrinys.

Filmas ne kartą minėtas populiariojoje kultūroje – animaciniame seriale „The Simpsons“, Dan Brown knygoje „Da Vinčio kodas“ ir kitur. Taip pat, video žaidime Conker's Bad Fur Day, kuriame egzistuoja labai daug nuorodų į įvairius Kubriko filmus, slaptažodis į naktinį klubą yra *Fidelio*.

## Šaltiniai
Darchanas

**Darchanas** () – trečias pagal dydį Mongolijos miestas, Darchan Ulo aimako sostinė. Per miestą eina Sibiro-Kinijos geležinkelis. Statybinių medžiagų, maisto, odos pramonė, veikia šiluminė jėgainė.
Kazachstano vyrų futbolo rinktinė

**Kazachstano vyrų futbolo rinktinė** – Kazachstano atstovaujanti nacionalinė futbolo komanda, kurią kontroliuoja Kazachstano futbolo federacija. Rinktinė nedalyvavo nė viename pasaulio ar žemyno čempionate.

## Dalyvavimas pasaulio čempionatuose

## Dalyvavimas Europos čempionatuose

## Dalyvavimas Azijos čempionatuose
* 1956–1992 m. – 
* 1996–2000 m. – 
* nuo 2004 m. – nebėra AFC nare

## Žymesni žaidėjai
* Ruslan Baltiev (1997–2009)
* Samat Smakov (2000–)
* Nurbol Žumaskalijev (2001–2014)
* Viktor Zubarev (1997–2002)

## Nuorodos
* Kazachstano futbolo federacijos svetainė